ཇིག ༣ །ལྷ་ལས་བབས་པ་ལྷ་བབས་གསལ་ལྡན་གྲོང་།
༤།མུ་སྟེགས་ཕམ་མཛད་གཉན་ཡོད་གྲོང་དུ་བརྩེགས། །བཞི་པ་ཆོ་འཕྲུལ་ལྔ་པ་ལྷ་བབས་ཅེས།
།འདི་གཉིས་སྔ་ཕྱི་གོ་རིམ་མཚུངས་མིན་ཡོད། ༥ །དགེ་འདུན་དབྱེན་ཟླུམ་བྱམས་ངོས་རྒྱལ་པོའི་
ཁབ། ༦ །སྐུ་ཚེ་བྱིན་རླབས་རྣམ་རྒྱལ་ཡང་པ་ཅན། ༧ །མྱང་འདས་མཆོད་རྟེན་གྱད་ཡུལ་ཀུ་ཤའི་
གྲོང་། ༨ །སྐུ་གདུང་མཆོད་རྟེན་བརྒྱད་ལ་ཕྱག་འཚལ་ལོ། ། ༈ ཡང་མཆོད་རྟེན་ལ་མི་འདྲ་བའི་
ཁྱད་པར་མང་དུ་ཡོད་དོ། །དང་པོ་པད་སྤུངས་བང་རིམ་བཞི་ཟླུམ་པོ། །པད་འདབ་དང་ནི་འཁོར་ལོ་
སྤེལ་བས་སྤྲས། །ཡང་ན་བང་རིམ་བདུན་གྱི་རེ་རེའི་དཔངས། །ཆ་ཆུང་རེ་དང་ཆ་ཆུང་བདུན་ཆ་རེ།
།རྒྱ་ཡི་ཚད་ཀྱང་དེ་མཚུངས་སྟེང་མ་བསྐུམ། ༡ །མཆོད་རྟེན་སྤྱི་ལ་མི་འདྲའི་ཁྱད་པར་ལ། །བྲེ་གདན་
གོང་འོག་གཉིས་སུ་འདོད་པ་དང་། །དེ་སྟེང་བྲེ་མགུལ་བྲེ་གདོང་ཞེས་སུ་འདོད། །བྲེ་སྐེ་བྲེ་གཉིས་
ལས་ནི་མེད་པ་དང་། །བྲེ་གདན་བྲེ་མགུལ་བྲེ་སྤུངས་བྲེ་དངོས་བཞི། །འདོད་པའི་ལུགས་སྲོལ་མི་
འདྲ་རྣམས་ལ་གསུམ། །སྐྱབས་འགྲོ་རིམ་པ་གཉིས་ལས་མེད་པ་དང་། །མདོ་གཟུངས་སྟེང་དུ་ཀ་ཞུ་
རྒྱ་གྲམ་དང་། །གདུགས་དང་ཆར་ཁེབས་ཌཱ་རུ་ཁ་སྤྲོད་དང་། །སྟེང་མ་ནོར་བུ་མིག་གསུམ་མཛེས་
པར་བྱ། །གདུགས་ལས་འཕྱང་བའི་ཟར་ཚགས་སེང་མའམ། །དྲིལ་བུ་གཡེར་ཁ་ཚར་དུ་དངར་བ་
དང་། །པད་འདབ་དྲྭ་བ་དྲྭ་ཕྱེད་བྱས་པའང་ཡོད། །ཉི་ཟླའི་མལ་དུ་གསེར་འཕྲུ་བྱས་པའང་མཐོང་།
61

།བྱང་ཆུབ་མཆོད་རྟེན་ཐམས་ཅད་མཚུངས་པའོ། ༢ །བཀྲ་ཤིས་སྒོ་མང་བང་རིམ་བཞི་ལ་བགོ
།བརྒྱད་བརྒྱད་དྲུག་ཅུ་བཅུ་དྲུག་བཅུ་གཉིས་སོགས། །བུམ་པའི་ཕྱོགས་བཞིར་སྒོ་བཞི་བྱེད་ཅེས་སྣང་།
།ཡང་ན་མི་འདྲ་བང་རིམ་བརྒྱད་པ་ལ། །གློ་འབུར་གཉིས་བརྩེགས་ཅེས་པ་ཡང་འབུར་ཅན། །དེ་ཚེ་
འབུར་རྣམས་ཀུན་ལ་ཆ་ཕྱེད་བྱ། ༣ །ལྷ་བབས་ཆོ་འཕྲུལ་ལྟ་བུ་གློ་འབུར་བྱ། །ཚངས་ལས་ཕན་ཚུན་
གཅིག་དང་གསུམ་ཆ་རེ། །དཀྱུས་སུ་བང་རིམ་བཞི་སྟེང་ཐིག་གདབ་པར། །ཐེམ་སྐས་སུམ་བསྒྲིགས་
ཕྱོགས་ནི་བཞི་གར་ལྡན། །ལྷ་བབས་འདི་ལ་བང་རིམ་བརྒྱད་པའངད་ལྟ་ཡོངས་གྲགས་མ་ཡིན་
མཆན། བཞེད། ༤ །ཆོ་འཕྲུལ་བང་རིམ་བཞི་ལ་གློ་འབུར་བྱ། །ཡང་ན་བྲེ་སོགས་གྲུ་བཞི་ཐམས་ཅད་
ལ། །གློ་འབུར་བྱ་བའི་ལུགས་ཡོད་གང་བདེར་བྱ། ༥ །དབྱེན་ཟླུམ་ལ་ནི་བང་རིམ་བཞི་ཡི་གྲྭ
།བཅད་ནས་ཟུར་བཞི་ལོག་བརྒྱད་ཆ་མཉམ་མོ། ༦ །བྱིན་རླབས་མཆོད་རྟེན་བང་རིམ་གསུམ་པོ་
ཟླུམ། །དགེ་བཅུ་གྲུ་བཞི་ཟླུམ་པོ་ལུགས་གཉིས་ཡོད། །བུམ་སྒོ་ནང་དུ་རྣམ་རྒྱལ་བྱ་བའང་བཤད། ༧
།མྱང་འདས་དྲིལ་བའི་དབྱིབས་ལ་བང་རིམ་གྱི། །ཆ་ཕྲན་བརྒྱད་དང་བུམ་གདན་ཕྱེད་བཅས་བསྣན།
།འཁྱུད་མེ་ཟླུམ་ཁྲིམས་གཉིས་ཀྱང་བྱ་བར་གསུངས། །ཌཱ་རུ་ཀ་ལ་འཇམ་ཡང་ལུགས་དང་ནི། །པད་
འདབ་བྱ་བའི་ལུགས་གཉིས་ཕྱི་མ་ལ། །བར་ཉག་ཆ་གཅིག་ཡས་མས་པདྨ་ལ། །ཆ་ཕྲན་བཞི་བཞི་
བསྡམ་པས་ཆ་ཆེན་གཉིས། །རྨང་དགེའི་ཚད་ལ་ཟེའུ་འབྲུའི་ཐིག་གདན་བྱ། ༨ །འདི་རྣམས་རྒྱལ་
མཚན་ལྟ་བུའི་མཆོད་རྟེན་བརྒྱད། །དེས་ན་སྟོན་པ་སངས་རྒྱས་བཞུགས་ཁྲིའི་སྟེང་། །གདིང་བ་
བཏིང་བ་དགེ་བཅུ་རྨང་གི་རྟེན། །དེ་སྟེང་ཆོས་གོས་བཞི་ལྟེབ་བང་རིམ་བཞི། །ལྷུང་གདན་བུམ་
གདན་ལྷུང་བཟེད་བུམ་པ་དངོས། །དེ་ནང་འཁར་གསིལ་བཙུག་པ་ཆོས་འཁོར་ཏོག །མཚོན་དོན་
བྱང་ཕྱོགས་ཕྱོགས་ཆོས་སུམ་བཅུ་བདུན། །ཙམ་གྱིས་རྒྱལ་མཚན་དག་ནི་མཚོན་པའོ། །མཆོད་རྟེན་
རྣམས་ཀྱི་ཐིག་རྩའི་ཁུངས་ཆེ་ཤོས། །གཙུག་གཏོར་དྲི་མེད་གཟུངས་འགྲེལ་ལས་བྱུང་དོན། །སོར་
བཞག་ཀུན་མཁྱེན་བུ་སྟོན་ཐིག་རྩ་ཡིན། །དེར་བརྟེན་མཁས་གྲུབ་རྣམས་ཀྱི་ཡིག་ཆ་མང་། །རང་
ལུགས་མི་བསྐྱོད་རྡོ་རྗེའི་ཉི་ཆེན་གཙོ། །དེ་སྐད་རང་འདྲའི་བཟོ་བོར་ཕན་པའི་སླད། །མཁན་པོ་ཀརྨ་
འདུལ་འཛིན་རྒྱལ་ཁམས་པས། །རོ་སྙོམས་དབྱར་གྱི་ལྡོམ་བུར་རྒྱུ་བའི་སྐབས། །བསེ་རུའི་ཆར་
ཡིབ་ཕུག་ནས་དབུ་བཟུང་སྟེ། །གོ་ཆེ་དགེ་འཕེལ་གླིང་གི་ཟུར་དུ་གྲུབ། །དགེ་བས་མདོ་སྔགས་
བསྟན་པ་དར་བར་ཤོག །སརྦ་མངྒ་ལཾ། ཡམཆོད་རྟེན་གྱི་རི་མོ་སྣ་ཚོགས་འདུགའ
གནས་བཅུ་གཉིས་དང་གྲོང་ཁྱེར་ཆེན་པོ་ལྔ་ཡོད། ཤནྟི་པུ་རི་ཞི་བའི་གྲོང་གཅིག བ་སུ་པུ་རི་ནོར་
62

གྱི་གྲོང་གཉིས། ཨཀྵ་པུ་རི་མེ་ཡི་གྲོང་གསུམ། ན་ག་པུ་རི་ཀླུ་ཡི་གྲོང་བཞི། བ་ཡ་པུ་རི་རླུང་གི་གྲོང་
ལྔ། དཔེ་རིས་ཁ་བྱང་དང་བཅས་པ། རང་གཞན་དད་པ་འཕེལ་བའི་སླད་དུ། རྣམ་གཡེང་མཁན་པོ་
རཏྣས་བྲིས། ༈ བལ་ཡུལ་རང་བྱུང་གི་མཆོད་རྟེན་ནམ། ཤིང་ཀི་རིའི་མཆོད་རྟེན་ནམ་རང་བྱུང་གི་
མཆོད་རྟེན་རྗེ་བོ་དམ་པ། མཆོད་རྟེན་དཔལ་ཡོན་ཅན། ཆོས་དབྱིངས་གསུང་དབང་སྤྲུལ་པའི་མཆོད་
རྟེན་རྣམས་མཚན་གྱི་རྣམ་གྲངས་ལས་དོན་གཅིག ད་ལྟ་གོ་མ་ས་གྷན་དྷ་ཟེར་ཞེས་ཐོས། བྱ་རུང་ཁ་
ཤོར་ནི་ཡམ་བུའི་གྲོང་ཁྱེར་ཆེན་པོའི་དབུས་སུ་ཡོད། སྟག་མོ་ལུས་སྦྱིན་རི་ནགས་ཚལ་གྱི་གསེང་
བར་དུ་ཆུང་ངུ་ཡོད་སྐད་ཐོས། དེ་ལ་ད་ལྟ་བལ་ཡུལ་མཆོད་རྟེན་རྣམ་གསུམ་ཟེར། ༈ ས་སྤྱོད་འོག་
མིན་ཀརྨའི་དགེ་རྒན་རྣམས་ཀྱི་ཞལ་རྒྱུན་ལ། སྐྱེས་མཆོག་ཀརྨ་པཀྵི་དེ་ཉིད་རྒྱ་བོད་ཧོར་གསུམ་
འདུལ་བའི་ཕྱིར་དུ་འདས་ཚུལ་གསུམ་བསྟན་པ་ལས་རྒྱ་ནག་ཏུ་སྤྲུལ་པའི་སྐུ་གཅིག་འདས་ཚུལ་
བསྟན་པ་དང་། སྟོད་ལུང་མཚུར་ཕུར་མཐར་སྐུ་ཉིད་གཤེགས་ཚུལ་གྱི་སྤུར་དང་། ཀརྨའི་གདན་སར་
སྤྲུལ་པའི་སྐུ་གཅིག་གཤེགས་ཏེ་སྤུར་སྦྱང་བས་མཆོད་རྟེན་བཞེངས་པ། འདིའི་ཐིག་རྩ་སྔར་མ་
གྲགས་པ་སྟེ། རྗེ་ཉིད་ཀྱི་ཡེ་ཤེས་ཀྱི་གཟིགས་པས་དཔལ་ལྡན་འབྲས་སྤུངས་ཀྱི་མཆོད་རྟེན་གྱི་ཚད་
བླངས་བར་གྲགས་ཀྱང་དོན་ལ་འདི་དུས་འཁོར་ཡེ་ཤེས་མཆོད་རྟེན་ཡིན་པར་འདུག་ལགས།
ཕྱོགས་བཞིར་མཐའ་དམག་ཟློག་པའི་སྒོ་བཞིར་མདུན་དུ་འདྲ་ཞལ་ནང་དུ་ཚེམས་ལ་ཕག་མོའི་
དཀྱིལ་འཁོར་རང་བྱོན་བཞུགས་ཤིང་རྗེ་ཉིད་ཀྱིས་རབ་གནས་མཛད་པ་བཞུགས། གདུགས་ཁེབས་
ཀྱི་འོག་ཏུ་འདི་ལྟར་བྲིས་འདུགཡའདི་ནང་དཔེ་རིས་གཅིག་འདུགའབལ་ཡུལ་རང་བྱུང་མཆོད་རྟེན་གྱི་ལོ་རྒྱུས་
ལེའུ་བརྒྱད་པའི་ཡང་སྙིང་བཞུགས་སོ། །རང་བྱུང་མཆོད་རྟེན་ལ་ཕྱག་འཚལ་ལོ། །རང་བྱུང་མཆོད་
རྟེན་ལོ་རྒྱུས་ལ། །གླང་རི་ཞེས་པའི་རི་བོ་ནི། །ནི་པཱ་ལ་ཡི་ཡུལ་དུ་ཡོད། །དེ་ནི་དུས་ཀྱི་ཁྱད་པར་
གྱིས། །མིང་གི་རབ་དབྱེ་ཐ་དད་དོ། །རྫོགས་ལྡན་དུས་སུ་པདྨའི་རི། །སུམ་ལྡན་རི་བོ་རྡོ་རྗེ་
བརྩེགས། །ཉིས་ལྡན་ལ་ནི་གླང་རིའི་རི། །རྩོད་དུས་རི་བོ་གླང་མཇུག་གོ །སྟོན་པ་ཉན་ཐོས་བྱང་
སེམས་འཁོར། །སྟོང་ཕྲག་དང་བཅས་གླང་རིའི་ནུབ། །མཆོད་རྟེན་ཉེ་བའི་ཕྱོགས་བཞུགས་ཚེ།
།མཆོད་རྟེན་དེ་ཡི་རིམ་གྲོ་པ། །འཇམ་དཔལ་རི་གནས་དགེ་སློང་མ། །ཙུན་ཏ་ཞེས་འོང་ཆོས་ཉན་ཚེ།
།བྱམས་པས་ཞུས་ཏེ་སྟོན་པས་གསུངས། །མཆོད་རྟེན་རྗེ་བོ་དམ་པ་ཡི། །ལོ་རྒྱུས་ལེའུ་བརྒྱད་ཡོད་
པ། །རིག་འཛིན་ཚེ་དབང་ནོར་བུ་ཡིས། །བཀའ་སྩལ་དྷརྨཱ་ཀ་ར་རྗེས། །གསར་འགྱུར་གསུང་འབུམ་
ཛལྡེབས་༡༥་ཡོད་མཆན། པར་བཞུགས། །བརྒྱད་ཁྲི་རྣམ་གཟིགས་བདུན་ཁྲི་ལ། །སངས་རྒྱས་གཙུག་
63

ཏོར་ཅན་བྱོན་ཚེ། །ཆུ་ཞེང་རྒྱང་གྲགས་བདུན་ལྡན་པའི། །ཀླུ་ཡི་གནས་ཞེས་མཚོ་ཆེན་བྱུང་། །མཚོ་
དཀྱིལ་རིན་ཆེན་པདྨ་ལས། །ཆོས་དབྱིངས་ཤེལ་གྱི་མཆོད་རྟེན་བྱུང་། །དྲུག་ཁྲིར་ཐམས་ཅད་སྐྱོབས་
བྱོན་ཚེ། །རི་བོ་རྩེ་ལྔ་འཇམ་པའི་ལྷ། །མཆོག་སྦྱིན་ཐར་སྦྱིན་དཔོན་སློབ་གསུམ། །བྱོན་ནས་རལ་
གྲིས་མཚོ་དྲངས་ཏེ། །ཉིན་མཚན་བཞི་ཡི་མཚོ་སྐམ་ནས། །རང་བྱུང་རི་བོ་མཆོད་རྟེན་གྲུབ། །རྡོ་རྗེ་
བརྩེགས་པའི་རི་བོ་ཞེས། །འཁོར་ལོར་བསྡོམ་པའི་དཀྱིལ་འཁོར་ཡིན། །ལྷ་མོ་བྱ་རོག་གདོང་མས་
སྲུང་། །འཇམ་དབྱངས་སྤྲུལ་པ་བཞུགས་པའི་གནས། །མཉྫུ་ཤྲཱི་སརྦ་ཏ། །འཇམ་དཔལ་རི་བོ་ཞེས་
སུ་གྲགས། །བལ་ཡུལ་དེ་རུའང་ཡོད་པར་གསུངས། །ཞིབ་རྒྱས་དཀར་ཆག་གསར་འགྱུར་གསལ།
།བྱུང་ཚུལ་ལོ་རྒྱུས་ས་བོན་ཙམ། །འདུལ་འཛིན་ཀརྨ་རཏྣས་བྲིས། །ཆོས་དབྱིངས་སྙིང་པོ་མངོན་གྱུར་
ཤོག །༈ ཐུགས་ཀྱི་རྟེན་མཆོག་དྲི་མེད་གཙུག་ཏོར་གྱི། །གཟུངས་འགྲེལ་ལ་བརྟེན་ཐིག་གི་རབ་དབྱེ་
བཤད། །ངོས་མཉམ་གཞི་ལ་ཚངས་པའི་རེ་ཁ་བྱ། །བད་ཆེན་རྩ་བའི་ཚངས་ཐིག་གཉིས་པ་གདབ།
།དེ་སྟེང་ཆ་ཆེན་བཅུ་གསུམ་ཏོག་གི་བར། །བད་ཆེན་རྩ་ནས་འོག་ཏུ་ཆ་ཆེན་བཞི། །སྲིད་ཀྱི་ཚད་ཡིན་
ཚངས་པའི་གཡས་གཡོན་དུ། །ཆ་ཆེན་ལྔ་ལྔ་ཀུན་ཀྱང་བཞི་བཞིར་གཏུབས། །ཆ་ཆུང་ཞེས་བརྗོད་
ཚངས་ཐིག་གཉིས་པའི་སྟེང་། །བད་ཆེན་དཔངས་ལ་ཆ་ཆུང་གསུམ་དང་ནི། །དགེ་བའི་རྨང་ལ་ཆ་
གཅིག་བང་རིམ་བཞིའི། །དཔངས་སུ་གཉིས་སུ་བྱ་སྟེ་དེ་དག་གི། །སྟེང་ངོས་ཆ་ཕྱེད་འོག་ནས་ཆ་
རེས་བཅད། །མགུལ་ཆུའི་དཔངས་གཅིག་བུམ་དཔངས་བཅུ་གསུམ་ཡིན། །སུམ་གཉིས་འོག་བཞག་
སྟོད་སྨད་ཐིག་གིས་དབྱེ། །བྲེ་གདན་གོང་འོག་གསུམ་ཆ་རེ་རེ་དང་། །བྲེ་མགུལ་གཅིག་དང་ཆ་ཆུང་
སུམ་ཆ་གཉིས། །བྲེ་སྤུངས་ཞེས་སམ་གཟུངས་ལ་ཆ་ཕྲན་གཅིག །འདི་འཐད་མང་ཉུང་མི་འདྲ་སྣ་
ཚོགས་ཡོད། །བྲེ་གདོང་གཉིས་དང་སུམ་ཆ་པདྨར་གཅིག །འཁོར་ལོ་བཅུ་གསུམ་མདོ་གཟུངས་ཆ་
རེ་རེ། །དེ་ལ་སུམ་གཉིས་ཕོ་འཁོར་གཅིག་མོ་འཁོར། །ཐུགས་རྗེ་མདོ་གཟུངས་སྟེང་དུ་ཀ་ཞུ་དང་།
།གདུང་དང་གདུགས་ཁེབས་སུམ་ཆ་ཟླ་གདན་གཅིག །ཟླ་བ་དེ་འདྲ་གཉིས་གཉིས་གདུགས་ལ་
གཅིག །དེ་རྣམས་དཔངས་སོ་རྒྱ་ཚད་བད་ཆེན་ལ། །ཚངས་པའི་གཡས་གཡོན་ཕྱེད་བཅས་བཅུ་དྲུག་
སྟེ། །བསྡོམས་པས་ཆ་ཆུང་སུམ་ཅུ་རྩ་གསུམ་མོ། །དེ་ལས་ཕྱེད་གཉིས་བསྐྱུང་བ་རྨང་རྟེན་རྒྱ། །བང་
རིམ་བུམ་རྟེན་ཆ་རེས་རིམ་པར་དམའ། །བུམ་རྩར་ཕྱེད་བསྐུམ་བུམ་སྟོད་བཅུ་གཅིག་གོ། །ཡང་ན་
བཅུ་གཉིས་དེ་ནས་བགས་ཀྱིས་ཞུམ། །བྲེ་རྨང་འོག་མར་ཆ་བཞི་སྟེང་མར་གསུམ། །བྲེ་མགུལ་
གཉིས་ཡིན་གཟུངས་ལ་སུམ་ཆ་བསྲིངས། །བྲེ་ཡི་གདོང་ལ་ཆ་ཆུང་གསུམ་གྱི་ཚད། །འདེགས་བྱེད་
64

པད་རྩ་བྲེ་མཉམ་ཁ་གདེང་བཞི། །གདུང་རིམ་འོག་མ་དེ་དང་ཆ་མཚུངས་སོ། །ཐིག་སྣ་དེར་གཟུང་
གོང་ནས་ཚངས་ཕྱིར་གཅིག །གཞལ་བར་ཐིག་བཏབ་བཅུ་གསུམ་གདུགས་ཀྱི་གདོང་། །དེ་ནས་
སུམ་ཆའི་བརྩིགས་བར་མདོ་གཟུངས་དང་། །འཁོར་ལོ་ཐོག་མ་རྒྱ་མཉམ་ཀ་ཞུར་གཉིས། །གདུགས་
ལ་ཕྱེད་གསུམ་གདུགས་ཁེབས་ཀྱི་ནི་རྒྱ། །འཁོར་ལོ་དྲུག་པའི་སྟེང་གི་རྒྱ་དང་མཉམ། །ཟར་ཚགས་
？རྩེ་ནི་དེ་སྦྱར་དཔངས་ཆ་གཉིས། །འོག་འཕྱང་ཤང་ཁ་གདུང་འདེགས་པད་རྩེ་འདྲ། །ཏོག་
གདན་ཉི་མ་ཏོག་གསུམ་རྒྱ་དཔངས་མཉམ། །ཟླ་བ་ཚེས་པ་ཇི་ལྟར་མཛེས་པར་བྱ། །བད་ཆེན་འོག་
ཏུ་བད་ཆུང་དཔངས་བཞི་གསུམ། །གཟུངས་པ་བཞི་ལ་སེང་ཁྲི་དཔངས་སུ་བདུན། །ཐིག་གདན་
བཞི་ཆ་ཐེམ་སྐས་བཞི་གསུམ་ཉིད། །དེ་འོག་ཐེམ་སྐས་གཉིས་དང་ས་འཛིན་དང་། །ཆ་ཕྲན་གཉིས་
གཅིག་གསུམ་རྣམས་འོག་རིམ་གཞལ། །ཞིང་ལ་བད་ཆུང་ལ་སོགས་སྟེང་མ་ལས། །རིམ་པར་བཞི་
གསུམ་ཕྱེད་དང་བཞི་ཆ་བསྟུང་། །སེང་ཁྲི་དེ་ལས་ཐིག་གདན་ལ་སོགས་པ། །བཞི་ཆ་བཞི་གསུམ་
གཅིག་དང་སླར་ཡང་གཅིག །ཕྱེད་དང་གཉིས་བསྐྱེད་བུམ་གདན་ཡན་ཆད་ཀྱི། །བྲེ་མ་གཏོགས་པ་
གཞན་རྣམས་ཟླུམ་པོ་ཡིན། །ལྷག་རྣམས་གྲུ་བཞི་བྱ་སྟེ་བྱང་ཆེན་ནོ། །ཞེས་ཡང་རཏྣས་སོ། །
ཡམཆོད་རྟེན་གྱི་རི་མོ་སྣེ་མང་པོ་འདུགའཨོཾ་སྭ་སྟི། རྣམ་པ་ཀུན་གྱི་མཆོག་ལྡན་ཕྱག་རྒྱ་ཆེན་པོ་ལ་ཕྱག་འཚལ་
ལོ། །དེ་བཞིན་གཤེགས་པའི་ཐུགས་རྟེན་མཆོག །ཡོངས་གྲགས་མཆོད་རྟེན་ཆ་བརྒྱད་དང་། །གྲོང་
ཁྱེར་འདུལ་མཛད་མཆོད་རྟེན་དང་། །ཉེར་ཞི་རྒྱས་པའི་མཆོད་རྟེན་དང་། །རྣམ་པར་དག་པའི་མཆོད་
རྟེན་དང་། །འདུན་པ་སླར་ལོག་མཆོད་རྟེན་དང་། །ངུར་སྨྲིག་བླང་བའི་མཆོད་རྟེན་དང་། །བྱེད་པར་
བྱེད་པའི་མཆོད་རྟེན་སོགས། །རིགས་དང་རྣམ་གྲངས་མི་འདྲ་མང་། །དེང་སང་སཙྪ་མཆོད་དགུ་
འདི། །དབུས་མ་རྣམ་པ་ཐམས་ཅད་པའི། །མཆོད་རྟེན་ཀུན་འདུས་བྱ་རྒྱུད་ལུགས། །འཁོར་བརྒྱད་
སྐུ་གདུང་ཆ་བརྒྱད་ཡིན། །གཙོ་བོ་ཆོས་འཁོར་མེད་པ་ལ། །འཁོར་ལ་ཆོས་འཁོར་བཟོ་བ་དེ། །རྟེན་
འབྲེལ་མི་ལེགས་སི་ཏུས་གསུངས། །མཆོད་རྟེན་ཇི་ཙམ་མང་བ་ན། །ཚོགས་རྫོགས་སྒྲིབ་གཉིས་བྱང
་བས་ལེགས། །དེ་ཕྱིར་སཙྪ་མཆོད་བརྒྱ་མ། །ཡོངས་གྲགས་ཕན་ཡོན་ཆེ་བ་དང་། །བསྟན་པ་རྒྱས་
པའི་རྟེན་འབྲེལ་ཡོད། །དེ་སྐད་གཏེར་སློབ་འདུལ་འཛིན་པས། །དབྱར་མཐོང་སོས་དལ་རྒྱུ་སྐབས་
བྲིས། །རྒྱལ་བསྟན་དར་ཞིང་རྒྱས་པར་ཤོག ། ཡམཆོག་རྟེན་རི་མོ་གཅིག་འདུགའ